
DR.31.3.2005  

 
 

57

banyak kepada Kesatuan Belia mengaktifkan Kesatuan Belia.  Kita yakin bahawa apabila 
belia masuk Kesatuan Belia, buat banyak aktiviti barulah anak-anak muda kita tidak terlibat 
dengan gejala sosial dan dadah.  Maksud saya setuju atau tidak Yang Berhormat apabila 
kerajaan memberi banyak peruntukan kepada belia, dengan sendirinya masalah dadah ini 
dapat kita tangani dengan lebih berkesan lagi.  Terima kasih Tuan Yang di-Pertua. 

Tuan Haji Ismail bin Haji Abd. Muttalib:  Terima kasih Yang Berhormat, Tuan 
Yang di-Pertua.  Saya bersetuju dengan cadangan yang dikemukakan oleh Yang 
Berhormat tadi.  Bahkan pada saya seperti yang disebutkan oleh Yang Berhormat bagi 
Tangga Batu tengah hari tadi, bahawa belia adalah masa depan negara, bukan sekadar 
harapan.  Sebab itu saya bersetuju supaya kalau boleh kerajaan memberikan keutamaan 
kepada peruntukan, diberikan peruntukan yang lebih kepada Kementerian Belia supaya kita 
dapat memberikan perhatian yang khusus, yang serius kepada belia.  Kalau kita tidak 
memberikan perhatian kepada mereka, jangan kita harapkan mereka akan menjadi 
masyarakat yang berguna kepada negara kita. 

Timbalan Yang di-Pertua [Datuk Lim Si Cheng]:  Yang Berhormat masa 
cukuplah. 

Tuan Haji Ismail bin Haji Abd. Muttalib:  Akhir sekali Tuan Yang di-Pertua, 
sedikit sahaja Tuan Yang di-Pertua.  Saya sudah bangun 10,11 kali.  Tetapi tidak dapat 
bercakap.  Bagilah peluang sedikit. 

Timbalan Yang di-Pertua [Datuk Lim Si Cheng]:  Masa 20 minit memang telah 
ditentukan. 

Tuan Haji Ismail bin Haji Abd. Muttalib:  Sedikit Yang Berhormat, sedikit.  Saya 
hendak habis sudah.  Hendak gulung, hendak habis gulung ini.  Tuan Yang di-Pertua, 
berhubung dengan perhubungan kita dengan Indonesia, saya berharap kita tidak 
menjadikan isu ini sebagai isu yang panas dan kita tidak mahu menambahkan minyak 
kepada api yang telah menyala.  Kita harap supaya semua pihak memberikan perhatian 
dan mengeratkan semula hubungan kita antara Malaysia dengan Indonesia.  Tuan Yang di-
Pertua, dengan harapan saya tadi, saya dengan penuh sedar menyokong Titah Ucapan Di 
Bawah Duli Tuanku.  Terima kasih. 

Timbalan Yang di-Pertua [Datuk Lim Si Cheng]:  Yang Berhormat bagi 
Sekijang. 

3.45 ptg. 

Tuan Baharum bin Mohamed:  Alhamdulillah. 

 Buah pauh delima batu, 

    Masak lemang menjadi ketupat, 

 Sudah empat hari saya menunggu, 

    Baru kini saya mendapat 

Timbalan Yang di-Pertua [Datuk Lim Si Cheng]:  Kalau tidak mendapat macam 
mana. 

Tuan Baharum bin Mohamed:  Sudah labuh punggung Tuan Yang di-Pertua. 

Timbalan Yang di-Pertua [Datuk Lim Si Cheng]:  Yang Berhormat Kalau tidak 
dapat macam mana? 

Tuan Baharum bin Mohamed:  Tidak dapat frust.  Terima kasih Tuan Yang di-
Pertua kerana telah memberikan peluang kepada saya untuk sama-sama membahaskan 
Titah Ucapan Duli Yang Maha Mulia Seri Paduka Baginda Yang di-Pertuan Agong di dalam 
Dewan yang mulia ini.   

Perkara pertama yang ingin saya sentuh ialah berkaitan dengan bio-diesel yang 
berasaskan kepada kelapa sawit yang satu ketika dahulu telah digembar-gemburkan 
sebagai bahan tenaga alternatif yang boleh menggantikan bahan petroleum sebagai bahan 



57. banyak kepada Kesatuan Belia mengaktifkan Kesatuan Belia. Kita yakin bahawa apabila belia masuk Kesatuan Belia, buat banyak aktiviti barulah anak-anak muda kita tidak terlibat dengan gejala sosial dan dadah. Maksud saya setuju atau tidak Yang Berhormat apabila kerajaan memberi banyak peruntukan kepada belia, dengan sendirinya masalah dadah ini dapat kita tangani dengan lebih berkesan lagi. Terima kasih Tuan Yang di-Pertua. Tuan Haji Ismail bin Haji Abd. Muttalib: Terima kasih Yang Berhormat, Tuan Yang di-Pertua. Saya bersetuju dengan cadangan yang dikemukakan oleh Yang Berhormat tadi. Bahkan pada saya seperti yang disebutkan oleh Yang Berhormat bagi Tangga Batu tengah hari tadi, bahawa belia adalah masa depan negara, bukan sekadar harapan. Sebab itu saya bersetuju supaya kalau boleh kerajaan memberikan keutamaan kepada peruntukan, diberikan peruntukan yang lebih kepada Kementerian Belia supaya kita dapat memberikan perhatian yang khusus, yang serius kepada belia. Kalau kita tidak memberikan perhatian kepada mereka, jangan kita harapkan mereka akan menjadi masyarakat yang berguna kepada negara kita. Timbalan Yang di-Pertua [Datuk Lim Si Cheng]: Yang Berhormat masa cukuplah. Tuan Haji Ismail bin Haji Abd. Muttalib: Akhir sekali Tuan Yang di-Pertua, sedikit sahaja Tuan Yang di-Pertua. Saya sudah bangun 10,11 kali. Tetapi tidak dapat bercakap. Bagilah peluang sedikit. Timbalan Yang di-Pertua [Datuk Lim Si Cheng]: Masa 20 minit memang telah ditentukan. Tuan Haji Ismail bin Haji Abd. Muttalib: Sedikit Yang Berhormat, sedikit. Saya hendak habis sudah. Hendak gulung, hendak habis gulung ini. Tuan Yang di-Pertua, berhubung dengan perhubungan kita dengan Indonesia, saya berharap kita tidak menjadikan isu ini sebagai isu yang panas dan kita tidak mahu menambahkan minyak kepada api yang telah menyala. Kita harap supaya semua pihak memberikan perhatian dan mengeratkan semula hubungan kita antara Malaysia dengan Indonesia. Tuan Yang di- Pertua, dengan harapan saya tadi, saya dengan penuh sedar menyokong Titah Ucapan Di Bawah Duli Tuanku. Terima kasih. Timbalan Yang di-Pertua [Datuk Lim Si Cheng]: Yang Berhormat bagi Sekijang. 3.45 ptg. Tuan Baharum bin Mohamed: Alhamdulillah. Buah pauh delima batu, Masak lemang menjadi ketupat, Sudah empat hari saya menunggu, Baru kini saya mendapat. Timbalan Yang di-Pertua [Datuk Lim Si Cheng]: Kalau tidak mendapat macam mana. Tuan Baharum bin Mohamed: Sudah labuh punggung Tuan Yang di-Pertua. Timbalan Yang di-Pertua [Datuk Lim Si Cheng]: Yang Berhormat Kalau tidak dapat macam mana?. Tuan Baharum bin Mohamed: Tidak dapat frust. Terima kasih Tuan Yang di- Pertua kerana telah memberikan peluang kepada saya untuk sama-sama membahaskan Titah Ucapan Duli Yang Maha Mulia Seri Paduka Baginda Yang di-Pertuan Agong di dalam Dewan yang mulia ini. Perkara pertama yang ingin saya sentuh ialah berkaitan dengan bio-diesel yang berasaskan kepada kelapa sawit yang satu ketika dahulu telah digembar-gemburkan sebagai bahan tenaga alternatif yang boleh menggantikan bahan petroleum sebagai bahan.